Dukla Prag
<s>FK Dukla Prag (češ.</s><s>Fotbalový klub Dukla Praha) češki je profesionalni nogometni klub sa sjedištem u Dejvicama u Pragu, osnovan 1948. godine.</s><s>Prvotno, klub je bio vezan uz Čehoslovačku narodnu armiju, kao što je velik broj nogometnih klubova Istočnog Bloka bio vezan uz vojsku.</s><s>Čehoslovački nogometaši pridružili su se momčadi u sklopu obavljanja vojne službe.</s><s>Neki su već bili afirmirani igrači, a neki  talentirani mladići, kojima je rad u elitnoj momčadi pomogao u karijeri.</s><s>Odvajanje od vojske dogodilo se nakon pada komunističkog režima.</s><s>Ubrzo će nakon toga, 1996. prestati s radom i udružiti se s Pribramom.</s><s>Jedan od najpopularnijih klubova za vrijeme komunističke vlasti, Dukla je kroz povijest osvojila 11 puta naslova prvaka Čehoslovačke te 9 puta Čehoslovački kup.</s><s>Jedan od najznačajnijih uspjeha ovog kluba je doseg polufinala Kupa europskih prvaka 1966./67., polufinale Kupa pobjednika 1986./87.</s><s>Međunarodnu slavu klub je postigao uspjesima u američkom kupu u New Yorku koji je osvajao od 1961. do 1964. godine.</s><s>Status vojnog kluba olakšavao je dovođenje talentiranih igrača, a kao najpoznatiji svakako se ističe dobitnik Zlatne lopte, Josef Masopust.</s><s>Dukla Prag nije uključivala samo nogometni klub, već i one druge (atletski, veslački, rukometni i dr.) koji su nakon 1989. se osamostalili ili ostali pod patronatom češke vojske.</s>

<s>Povijest</s>

<s>Počeci 
Klub je prvotno osnovan u prostorijama Čehoslovačke vojske 1948. godine pod nazivom ATK Praha (Armádní tělovýchovný klub).</s><s>Odmah po osnutku nastupa u najvišem nogometnom rangu kada se u njega kvalificirao nakon pobjede nad pobjednikom sindikalne lige MZK Pardubice.</s><s>U prvoligaškoj sezoni ATK je završio na 8. (od 14.) mjestu, a kao jedan od najvećih poraza ističe se onaj od tadašnjeg prvaka SK Slavije Prag 8:2.</s><s>Ipak, za debitantsku sezonu krajnji plasman je bio dobar, štoviše najbolji rezultat kluba u prvim godinama postojanja.</s><s>Na prvi trofej ATK Prag je čekao do 1952. kada osvaja Čehoslovački kup nakon pobjede od 4:3 nad Sokol Škodom Hradec Králové u finalu.</s><s>Početkom sljedeće 1953. klub je preimenovan u ÚDA Prag (Ústřední dům armády).</s><s>Iste će godine klub osvojiti ligu izgubivši samo jednu od 13 utakmica.</s><s>Najznačajniji igrači ove generacije bili su Ota Hemele, Václav Pavlis, Karol Dobay, Ladislav Přáda, Ladislav Novák i drugi.</s>

<s>Zlatni period 1950-ih i 1960-ih 
Svoje najpoznatije ime, Dukla Prag, klub će dobiti 1956. u spomen na bitke za Duklu u Drugom svjetskom ratu.</s><s>Kao i prvi put, u godini promjene imena Dukla pobjeđuje u ligi s pet bodova prednosti ispred Slovana iz Bratislave, a treći je završio Spartak Prague Sokolovo (Sparta Prag).</s><s>U narednoj sezoni 1957-58. klub je obranio naslov.</s><s>Spartak je imao jednak broj bodova (40), ali je izgubio naslov zbog lošije gol razlike.</s><s>Dukla je tada upisala i prvu pobjedu u Europskom kupu gdje je savladala Manchester United 1:0 nakon poraza u Engleskoj 3:0.</s><s>Momčad je u narednim sezonama više puta zauzimala neka od prva tri mjesta u ligi.</s><s>Pod palicom Karela Kolskýja Dukla je igrala do 1961. kada je momčad preuzeo Jaroslav Vejvoda.</s><s>Pod njegovim vodstvom Dukla osvaja četvrtu titulu uz vodstvo od sedam bodova pred Slovanom i ostvaruje prvi „double“, kada su u finalu Kupa Čehoslovačke pobijedili Dynamo Žilinu 3:0.</s><s>Time je započeo niz od četiri pobjede Dukle u Čehoslovačkom kupu od 1961. do 1964. godine.</s><s>Dukla je naslov osvojila 1966. s 13 pobjeda, 7 remija i 6 poraza te gol razlikom +17 kao i druga Sparta (Slavia je imala isti broj bodova, ali lošiju gol razliku).</s><s>Momčad je poboljšala svoj ugled kao pobjednik u sljedeće tri godine Kupa Čehoslovačke (1965., 1966. i 1969.).</s><s>Dominaciju Duklje potkrijepili su i rezultati njezinih rezervi koje su 1965. osvojile drugu ligu i plasirali se u najviše natjecanje gdje nisu smjeli nastupati zbog zabrane nastupa dviju momčadi iz jednog kluba.</s>

<s>Josef Masopust bio je ključ svih ovih uspjeha (kako na klupskoj, tako i reprezentativnoj razini), a o njegovom talentu govori dovoljno da je proglašen najboljim europskim nogometašem 1962. godine, kada je Čehoslovačka završila na drugom mjestu na Svjetskom prvenstvu u nogometu 1962. godine.</s><s>Uz Masopusta treba istaknuti Ladislava Nováka, Svatopluka Pluskala, Pavela Koubu, Jaroslava Borovičku, Františeka Šafráneka i Rudolfa Kučeru.</s>

<s>Kao prvak lige Dukla je sudjelovala u Kupu europskih prvaka 1962. i 1964. i u oba slučaja se plasirala u četvrtfinale, svladavši Servette iz Geneve i Górnik Zabrze iz Polsjke.</s><s>Izgubila je od Tottenham Hotspursa, Benfice i Borussije Dortmund.</s><s>U Kupu prvaka 1966-67 Dukla je eliminirala Esbjerg fB, RSC Anderlecht i Ajax Amsterdam i bez poraza se plasirala u polufinale, u kojem je izgubila 1:3 od kasnijeg pobjednika kupa Celtica.</s>

<s>Američki kup 
Kao posebni internacionalni uspjeh smatra se osvajanje Američkog kupa.</s><s>Godine 1961.</s><s>Dukla je dobila poziv za sudjelovanje u drugoj godini Međunarodne nogometne lige u New Yorku, poznatoj kao Američki kup.</s><s>Tu je startalo 16 elitnih nogometnih klubova iz cijelog svijeta.</s><s>Dukla je cijelo ljeto provela u Sjedinjenim Državama, tijekom kojeg je odigrala devet mečeva, među kojima je trenirala u poznatom Central Parku.</s>

<s>Duklinih sedam utakmica u osnovnoj skupini turnira završilo je sljedećim rezultatima:</s>

<s>Dukla - Crvena zvezda 4:2</s>

<s>Dukla - Hapoel Petah Tikva 7:1</s>

<s>Dukla - Rapid Beč 6:0</s>

<s>Dukla - Concordia Montreal 2:2</s>

<s>Dukla - AS Monaco 2:0</s>

<s>Dukla - Barcelona 5:1</s>

<s>Dukla - Shamrock Rovers FC 4:3</s>

<s>Najveće oružje momčadi bio je dvojac Pluskal-Masopust, a Rudolf Kučera je bio najbolji strijelac turnira i miljenik njujorške publike.</s><s>Početni sastav Dukle bio je: Kouba - Šafránek, Čadek, Novák - Pluskal, Masopust - Brumovský, Vacenovský, Borovička, Kučera, Josef Jelínek (trener Vejvoda).</s>

<s>U nastavku je Dukla igrala dvomeč protiv Evertona kojeg je u prvom meču pobijedila 7:2, a u uzvratu  2:0.</s><s>Rezultat Dukle nakon završetka turnira bio je osam pobjeda iz devet utakmica i gol razlika 39:11.</s>

<s>Nadmoć Dukle bila je tolika da su organizatori sljedećih godina odlučili stvoriti tzv. American Challenge Cup kao nastavak američkog kupa.</s><s>Tamo je Dukla pozvana kao suparnik za pobjednika osnovne skupine.</s><s>Dukla je pobijedila na tri takva natjecanja, 1962.</s><s>Americu Rio de Janeiro (1:1 i 2:1), 1963.</s><s>West Ham United (1:0 i 1:1) i 1964.</s><s>Zagłębie Sosnowiece (3:1 i 1:1).</s><s>Tek 1965., u posljednjoj godini natjecanja, Dukla je izgubila u finalu američkog kupa od Polonije Bytom 0:2 i 1:1.</s><s>Ukupan rezultat Dukle u američkom kupu je 11 pobjeda, četiri remija i jedan poraz rezultatom 49:19.</s>

<s>Češki književnik i sportski novinar Ota Pavel napisao je jedinstvenu knjigu o ovim trijumfima u Americi pod naslovom Dukla mezi mrakodrapy (Dukla među neboderima).</s>

<s>Uspjesi 70-ih i 80-ih 
S početkom 1970-ih, točnije 1971., dolazi najgori rezultat Dukle od njenog osnutka do 1992/1993.</s><s>Tada je završila na 11. mjestu u ligi.</s><s>Čak je 1975. pala na 9. mjesto, ali se već 1977. vratila na vrh ligaške tablice s 4 boda prednosti ispred Intera iz Bratislave.</s><s>Ovaj period najviše su označili Ladislav Vízek i Zdeněk Nehoda koji su svojim golovima Dukli pomogli da osvoji još jedan naslov 1979. godine.</s>

<s>Kada je Čehoslovačka 1976. osvojila Europsko nogometno prvenstvo, ključni igrači momčadi, inače sastavljene uglavnom od igrača Slovan Bratislava, bili su i igrači Dukle poput Ive Viktora i Zdeněka Nehode.</s>

<s>Dukla je sudjelovala u četiri Kupa prvaka između 1969. i 1977., ali je pobijedila u samo četiri od deset utakmica i samo jednom napredovala.</s><s>Međutim, 1979. godine klub se prisjetio svojih prethodnih uspjeha u Kupu UEFA.</s><s>Preko jakih zapadnoeuropskih klubova Lanerossi Vicenze (oslabljene u odnosu na prethodnu sezonu bez Paola Rossija) i Evertona prošla je u treće kolo, gdje je nakon gostujućeg poraza rezultatom 1:4 svladala VfB Stuttgart 4-0 na svom terenu.</s><s>Potom je ispala iz natjecanja nakon četvrtfinala s Herthom Berlin nakon remija 1:1 na protivničkom terenu i poraza od 1:2 kod kuće.</s><s>Dukla je kasnije bila redovita sudionica Europskih kupova, ali je sve do sezone 1985.-86. imala problema s prolaskom prvog kola.</s>

<s>Godine 1982.</s><s>Dukla je ponovno osvojila naslov prvaka, a Vízek je sezonu završio s 15 golova.</s><s>Godinu dana ranije, 1981., Dukla je osvojila Kup Češke, a u finalu Kupa Čehoslovačke pobijedila je Bansku Bystricu 4:1.</s><s>Nakon ove pobjede Dukla je šest puta sudjelovala u finalu Kupa zaredom te je između 1981. i 1985. tri puta ga osvojila.</s>

<s>Zahvaljujući pobjedi u Nacionalnom kupu, Dukla se plasirala u Kup pobjednika kupova u sezoni 1985.-86. i ponovno dosegla svoj europski vrhunac.</s><s>Do polufinala je eliminirala klubove AEL Limassol, AIK Stockholm i Benficu iz Lisabona, gdje ju je eliminirao Dynamo Kijev s Olegom Blochinom, kasniji pobjednik natjecanja.</s><s>Godinu dana kasnije, Dukla je eliminirala Bayer Leverkusen iz Kupa UEFA prije nego što ju je Inter Milan izbacio iz natjecanja.</s><s>Leverkusen je osvojio trofej sljedeće godine.</s><s>Prema kraju 1980-ih Dukla slabi te je kraj desetljeća obilježio Milan Luhovy kao najbolji strijelac lige 1988. i 1989.</s>

<s>Kao najznačajniji igrači ovo perioda ističu se : Ivo Viktor, Václav Samek, Ladislav Vízek, Zdeněk Nehoda, František Štambachr, Stanislav Pelc, Miroslav Gajdůšek, Luděk Macela, Karel Stromšík, Jan Fiala i Milan Luhový.</s>

<s>Početak propadanja i kriza 90-ih 
Nakon 1990. godine i Baršunaste revolucije koja je rezultirala značajnim padom popularnosti tada istaknutog vojnog kluba, Dukla je osvojila Kup Čehoslovačke, pobijedivši u tri od posljednja četiri meča u natjecanju.</s><s>Sljedeće godine ispala je iz Kupa pobjednika kupova nakon poraza od Dynama Kijeva.</s><s>Klubu je bilo teško od početka 1990-ih.</s><s>Njihovi glavni rivali, kao što je AC Sparta Prag, dobili su velike sponzorske ugovore.</s><s>Dukla nije uspjela postići sličnu razinu sponzorskih doprinosa ponajviše zbog svog ugleda u prošlosti.</s><s>Dukla je do raspada Čehoslovačke igrala u najvišoj konkurenciji.</s><s>U sezoni 1993./94. slavni klub je dobio samo jednu prvoligašku utakmicu i prvi put od svog osnutka, zbog financijskih problema, ispao izravno u treću ligu.</s><s>Najbolji igrači ove klupske ere bili su: Pavel Nedvěd, Karel Rada, Günter Bittengel i drugi.</s>

<s>Spajanje s FK Příbramom 
Klub u lošoj financijskoj situaciji na kraju je preuzeo kontroverzni praški poduzetnik Bohumír Ďuričko.</s><s>Njegov prvi korak bila je kupnja FC Portal Příbram 1996., koji je u to vrijeme igrao u drugoj ligi.</s><s>Oba kluba su spojena, novoformirani klub je zauzeo mjesto spomenutog kluba u drugoj ligi i svoje utakmice igrao u Pragu.</s><s>Nakon godinu dana, spojena Dukla Prag je uz pomoć financijskih injekcija osvojila drugu ligu i ponovno se plasirala u prvu ligu.</s><s>Kao drugoligaš igrala je finale Kupa Češke, ali je na kraju po pravilu zlatnog gola izgubila od Slavije Prag.</s><s>Zbog poteškoća u dogovoru s vojskom oko stadiona, uprava se seli u Příbram.</s><s>Ubrzo se ime mijenja u FC Dukla, odnosno Dukla Příbram te na kraju postaje 1. FK Příbram.</s><s>No, svih osam omladinskih kompleksa još uvijek su nosili tradicionalni naziv Dukla Prag i tamo igraju.</s><s>1. FK Pribram igrao je jednu sezonu u Pragu nakon čega seli u Pribram 1997. godine.</s><s>Nakon završetka suradnje s Pribramom 1997. svi pehari, pehari i nagrade koje je klub osvojio u svojoj bili su odnijeti tamo.</s><s>Naravno, to se nije svidjelo novim vlasnicima koji stoje iza obnove kluba, kao i bivšim igračima i dužnosnicima kluba.</s><s>Vlasnici su stoga odlučili otkupiti ove simbole poznate tradicije kluba.</s><s>To je na kraju i uspjelo 2013. i pehari su se vratili tamo gdje su osvojeni.</s>

<s>Kao njapoznatiji igrači ovog perioda ističu se Václav Koloušek, Antonín Kinský i sudionik Svjetskog prvenstva u nogometu 1990.</s><s>Ivo Knoflíček.</s>

<s>Dukla u 21. stoljeću 
Zbog nepostojanja prve momčadi, što je uprava omladinskog kluba smatrala potrebnim, 2001. se spojila s lokalnim nogometnim klubom FK Dukla Dejvice, igrajući prvenstvo Praga.</s><s>Sljedeće sezone slavno ime se ponovno pojavljuje u natjecateljskim tablicama petog najvišeg češkog nogometnog natjecanja.</s><s>Momčad ne igra najuvjerljivije i redovito se bori za opstanak.</s><s>Tako je sve do 2003./2004., kada u klub ulaže investitor, a momčad počinje boriti se za više pozicije.</s><s>Prava prekretnica dolazi u ljeto 2007. godine kada klub preuzima drugoligašku licencu od kluba Fotbal Jakubčovice i tako se profesionalni nogomet nakon deset godina vraća u Julisku.</s><s>Klub će ukupno četiri sezone provesti u drugoj ligi, posljednja je donijela posljednji veliki uspjeh do sada, a to je prolazak u najviše natjecanje, kada klub jasno osvaja 2. ligu.</s><s>Od sezone 2011/2012 klub ponovno djeluje u 1. ligi gdje se kreće u sredinu ljestvice.</s>

<s>Povijesni nazivi 
1948. - ATK Prag</s>

<s>1953. - ÚDA Prag</s>

<s>1956. - AS Dukla Prag</s>

<s>1976. - ASVS Dukla Prag</s>

<s>1991. - FC Dukla Prag</s>

<s>1994. - FK Dukla Praha</s>

<s>1996. - spajanje s FC Příbram</s>

<s>1998. - FK Dukla Praha, (Nogometni klub Dukla Prag, udruga građana) iz FC Dukla</s>

<s>2001. - spajanje s FK Dukla Dejvice</s>

<s>2007. - FK Dukla Praha</s>

<s>Zanimljivosti 
Duklu je proslavila britanska glazbena grupa Half Man Half Biscuit pjesmom „All I Want For Christmas Is A Dukla Prague Away Kit“ (Sve što zelim za Božić je gostujući dres Dukle Prag).</s>

<s>Spomenuto djelo o uspjesima Dukle u SAD-u nije bilo jedino inspirirano ovim klubom.</s><s>Godine 1951.</s><s>Pavel Pásek napisao je komediju pod nazivom 4:0 pro ATK s podnaslovom Veselohra o lidu footballovém a sázejícím o 3 dějstvích (4:0 za ATK.</s><s>Komedija o ljudima iz nogometa i klađenja u 3 čina), a kasnije ju je prepravio u obliku kratke proze.</s><s>Djelo govori o životu mladog igrača koji se izliječio od zvjezdanog rasipništva kroz angažman u vojnom klubu.</s><s>Knjiga je prevedena i na poljski.</s>

<s>Povijest Dukle obilježena je i filmom Hrdý na svůj klub (Ponosni na svoj klub) iz 2014. redatelja Luděka Svoboda.</s>

<s>Reference</s>

<s>Fudbalski ili nogometni klubovi u Češkoj
Prag</s>

